stanford-oval/wikipedia huggingface dataset:
הרויאל ראמבל הגדול ביותר (WWE)
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: ביירון סקסטון
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בערבית: פייסל אלמוסייב
צוות השידור בערבית: סולטן אלחרבי
צוות השידור בערבית: ג'וד אלדג'אני
כרוז: גרג המילטון
שופטים: דנילו אנפיביו
שופטים: ג'ייסון איירס
שופטים: ג'ון קון
שופטים: דן אנגלר
שופטים: דריק מור
שופטים: צ'אד פטון
שופטים: ריאן טראן
מראיין: מייק רום
פאנל של המופע המקדים: ביירון סקסטון
פאנל של המופע המקדים: ג'רי לולר
פאנל של המופע המקדים: ג'ים רוס
פאנל של המופע המקדים: בוקר טי
אירוע > קרבות מקדימים

האירוע נפתח עם הקרב של ג'ון סינה נגד טריפל H. במהלך הקרב, לאחר שכל מתאבק ביצע את המהלכים המוכרים שלו על יריבו ולאחר התחמקות מהמהלכים אחד של השני, סינה השתחרר מתרגיל ההכנעה "קרוספייס" תוך כדי שהוא הצליח להרים את טריפל H באוויר ולבצע את מהלך הסיום שלו, לאחר מכן ביצע תרגיל ששלח את טריפל H לפינת הזירה והוסיף במהלך הסיום שלו בפעם השנייה, מה שהבטיח לסינה את הניצחון. בתום הקרב סינה דיבר במיקרופון וציין שלמרות כל מה שמתנהל בחייו האישיים, הוא לא היה מסוגל בשום פנים ואופן לפספס את האירוע הזה. בנוסף הודה לממלכת ערב הסעודית על האירוח של מתאבקי הארגון במדינתם והביע את התרגשותו לגבי האירוע המיוחד.
בקרב השני, סדריק אלכסנדר הגן על אליפות ה-WWE במשקל קל נגד קאליסטו. הקרב הסתיים לאחר עשר דקות שבו אלכסנדר התחמק ממהלך הסיום של קאליסטו וביצע את מהלך הסיום שלו, ה-Lumbar Check, הצמיד את קאליסטו לספירת שלוש ושמר על התואר בהצלחה.
הקרב שבא לאחר מכן היה קרב על אליפות הזוגות של Raw הפנויה בין בריי וויאט ומאט הארדי לסזארו ושיימוס. סיום הקרב התנהל כך שהארדי מסיח את דעתו של שיימוס, מה שאפשר לחברו וויאט לבצע את מהלך הסיום שלו, "האחות אביגיל", על שיימוס. לאחר מכן וויאט והארדי ביצעו את מהלך הסיום של הארדי, ה"טוויסט אוף פייט", במשותף על שיימוס, מה שזיכה אותם בזכייה באליפות הזוגות של Raw.
בקרב הרביעי, ג'ף הארדי הגן על אליפות ארצות הברית נגד ג'ינדר מהאל בקרב חוזר. הארדי ביצע את מהלך הסיום שלו, "סוונטון בומב", ושמר על התואר.
לאחר מכן, הבלודג'ן בראדרס (הארפר ורואן) הגנו בהצלחה על תואר הזוגות של סמאקדאון נגד האוסוס. השניים ניצחו לאחר מהלך משותף ביניהם על ג'ימי אוסו.
בקרב השישי, סת' רולינס הגן על האליפות הבין יבשתית נגד פין באלור, סמואה ג'ו והאלוף לשעבר, המיז, בקרב סולם. הרגעים האחרונים של הקרב היו כשפין באלור החל לטפס על הסולם כדי להוריד את חגורת האליפות, אך רולינס הגיע מחוץ לזירה, קפץ בעזרת החבל העליון עד לסולם שהיה עליו באלור, הצליח לשחרר את חגורת האליפות מוו התלייה לפני באלור ושמר על האליפות בהצלחה.
הקרב הבא היה AJ סטיילס שהגן על תואר אליפות ה-WWE שלו נגד שינסקה נקאמורה. במהלך הקרב, נקאמורה נקט באמצעים בלתי כשרים, כמו "מכה מתחת לחגורה", שתסכלה את סטיילס. כשהשניים נלחמו מחוץ לזירה, הם הגיעו למצב שהקרב הסתיים בספירת חוץ כפולה. מה שלמעשה גרם לסטיילס לשמור על חגורת האליפות. לאחר הקרב סטיילס ביצע את אחד ממהלכי הסיום שלו, הפנומנל פורארם.
ואז, אנדרטייקר נלחם נגד רוסב בקרב ארון קבורה. לקראת סיומו של הקרב, אנדרטייקר ביצע על רוסב את תרגיל הצ'וקסלאם וגלגל אותו לתוך הארון. לפני שסגר את הארון, איידן אינגליש תקף את אנדרטייקר, שהשיב בעוד תרגיל צ'וקסלאם ובמהלך הסיום שלו, הטומבסטון פיילדרייבר, לפני שהוכנס גם הוא אל תוך הארון לצד רוסב. אנדרטייקר סגר את מכסה ארון הקבורה כשבתוכו רוסב ואינגליש, מה שהכתיר אותו למנצח בקרב.
בקרב שלפני הקרב המרכזי, ברוק לסנר הגן על האליפות האוניברסלית נגד רומן ריינס בקרב כלוב. לסנר כהרגלו ביצע מספר תרגילי ג'רמן סופלקס על ריינס, כשהשניים מצליחים להתגבר על מהלכי הסיום של כל אחד מהם. הקרב נגמר בצורה שבו ריינס ביצע את מהלך הסיום שלו, "ספיר", על לסנר כשלסנר עומד בצידו של הכלוב מבחוץ לחבלים, מה שגרם לצד הכלוב להיפתח מרוב עוצמת המהלך. גבו של לסנר פגש את הקרקע ראשון, מה שגרם לו להגן בהצלחה על התואר.
אירוע > הקרב המרכזי

דניאל בריאן ודולף זיגלר הם המתאבקים הראשונים שהחלו את קרב הרויאל ראמבל הגדול ביותר בהיסטוריה שכלל 50 משתתפים. בריאן שרד כמעט את כל הקרב עד למצב שהוא נשאר בין שלושת האחרונים, ובכך שבר את השיא של ריי מיסטיריו שעמד על שעה, שתי דקות ו-12 שניות. בריאן קבע את שיאו החדש בהחזקת מעמד בקרב רויאל ראמבל, שעמד על שעה, 16 דקות וחמש שניות. לקראת סוף הקרב, בריאן הדיח את קווין אואנס, אך הודח לאחר מכן על ידי ביג קאס. קאס ניסה לבצע את מהלך הבעיטה שלו על ברון סטרומן, שבעצמו התחמק וגרם לביג קאס להיות מודח מהקרב, מה שהבטיח לסטרומן את הניצחון בקרב הרויאל ראמבל הגדול ביותר. כמו כן, סטרומן שבר את שיא ההדחות בקרב רויאל אחד, שהיה שייך לרומן ריינס בשנת 2014. סטרומן קבע את שיאו החדש עם 13 הדחות. לאחר הקרב, היושב ראש, וינס מקמהן והשייח' המקומי העניקו לסטרומן את גביע הזכייה ואת חגורת האליפות של הרויאל ראמבל הגדול ביותר.
מחלוקת

ארגון ה-WWE היה נתון לביקורת עקב אי שותפה של מחלקת הנשים באירוע, שאינה הייתה יכולה להופיע עקב מעמד האישה בערב הסעודית. טריפל H, המשמש כסמנכ"ל הגיב לגבי לביקורת באופן הבא: "אני מבין שאנשים חוקרים את הסוגיה הזאת, אבל חייבים להבין שכל תרבות שונה ואם אתה לא מסכים עם היבט מסוים שלה, זה לא אומר בהכרח שהיא אינה תרבות רלוונטית... אתה לא יכול להכתיב למדינה או לדת איך להתמודד עם הדברים האלה, אבל ה-WWE היא בחזית של ההתפתחות של הנשים בעולם ומה שאתה לא יכול לעשות הוא להשפיע על השינוי בכל מקום פשוט על ידי התרחקות ממנו... בעוד שנשים לא מתחרות באירוע, היו לנו דיונים על כך ומקווים שבמהלך השנים הקרובות הן יהיו." נשים נכחו באירוע, אם כי הן היו חייבות להיות מלוות על ידי אפוטרופוס ממין זכר. זה היה שינוי משמעותי מהאירועים הקודמים, שהיו פתוחים רק למין הגברי. סוכנות הידיעות Associated Press ציינה שהדבר נבע עקב "שינויים בחברה" של הנסיך מוחמד בן סלמאן. במהלך האירוע, ה-WWE שידרו פרסומת אשר כללה מתאבקות מהארגון. רשות הספורט של ערב הסעודית פרסמה התנצלות על "תוכן מגונה" שהועבר במהלך הפרסומת.
נושא אחר של ביקורת היה מצב זכויות הלהט"בים בערב הסעודית, כפי שבערב הסעודית ההומוסקסואליים אינם חוקיים ואף ניתנים לענישה על ידי מוות.
תוצאות

| מס' | תוצאות | התניות | זמן |
| --- | --- | --- | --- |
| 1 | ג'ון סינה ניצח את טריפל H | קרב יחידים | 15:45 |
| 2 | סדריק אלכסנדר ניצח את קאליסטו | קרב יחידים על אליפות ה-WWE במשקל קל | 10:15 |
| 3 | בריי וויאט ומאט הארדי ניצחו את סזארו ושיימוס | גמר טורניר הדחות הצוותים על אליפות הזוגות של Raw הפנויה | 08:50 |
| 4 | ג'ף הארדי (א) ניצח את ג'ינדר מהאל (עם סוניל סינג) | קרב יחידים על אליפות ארצות הברית | 06:10 |
| 5 | הבלודג'ן בראדרס (לוק הארפר ורואן) (א) ניצחו את האוסוס | קרב זוגות על אליפות הזוגות של סמאקדאון | 05:05 |
| 6 | סת' רולינס (א) ניצח את פין באלור, סמואה ג'ו והמיז | קרב סולם מרובע על האליפות הבין יבשתית | 14:33 |
| 7 | AJ סטיילס (א) נגד שינסקה נקאמורה הסתיים בספירת חוץ כפולה | קרב יחידים על אליפות ה-WWE | 14:25 |
| 8 | אנדרטייקר ניצח את רוסב (עם איידן אינגליש) | קרב ארון קבורה | 09:40 |
| 9 | ברוק לסנר (א) (עם פול היימן) ניצח את רומן ריינס | קרב כלוב על האליפות האוניברסלית | 09:15 |
| 10 | ברון סטרומן זכה בקרב הרויאל ראמבל הגדול ביותר לאחר שהדיח אחרון את ביג קאס | קרב רויאל ראמבל עם 50 משתתפים | 1:17:20 |
(א) – מתייחס למתאבק/מתאבקים שהגיעו לקרב כאלוף/אלופים
תוצאות > טורניר הדחות הצוותים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | סיבוב ראשון   (09/04) Raw | סיבוב ראשון   (09/04) Raw |  |  | חצי גמר   (16/04) Raw | חצי גמר   (16/04) Raw |  |


|  |  הריבייבל   (סקוט דוסון ודאש ויילדר) |  הצמדה |   |  |  |  |  |
|  |  קארל אנדרסון ולוק גאלוס |  03:35 |   |  |  |  |  |
|  |   |  |   |  |  |  |  |

|  |   |   |   |   |  הריבייבל |  הצמדה |  |
|  |   |   |   |   |  בריי וויאט ומאט הארדי |  05:25 |  |

|  |  |  |   |  |  |  |  |
|  |  |  |  |  | גמר   הרויאל ראמבל הגדול ביותר (27/04) | גמר   הרויאל ראמבל הגדול ביותר (27/04) |  |
|  |  |  |   |  |  |  |  |
|  |  בריי וויאט ומאט הארדי |  הצמדה |   |  |  סזארו ושיימוס |  הצמדה |  |
|  |  טייטוס וורלדוויד   (אפולו קרוז וטייטוס אוניל) |  05:07 |   |  |  בריי וויאט ומאט הארדי |  08:50 |  |
הערות שוליים

↑  ערב הסעודית תארח את אירוע הרויאל ראמבל הגדול ביותר
↑  ה-WWE פרסמו את שעת ההתחלה של אירוע הרויאל ראמבל הגדול ביותר
↑  שבעה קרבות אליפות פורסמו לאירוע הרויאל ראמבל הגדול ביותר שייערך באפריל 2018
↑  ברוק לסנר חידש את החוזה שלו ויגן על האליפות האוניברסלית בקרב חוזר נגד ריינס
↑  הקרב בין ג'ון סינה לטריפל H נקבע לאירוע הרויאל ראמבל הגדול ביותר
↑  אנדרטייקר חוזר להתאבק והפעם בקרב ארון קבורה
↑  היריב של אנדרטייקר לקרב ארון הקבורה השתנה
↑  הקרב בין אנדרטייקר לרוסב חוזר לכותרות
↑  טריפל H בריאיון על אי שיתופן של המתאבקות באירוע
↑  ניתנת הכניסה לנשים ולילדים
↑  פורסמה התנצלות בנוגע לתוכן מגונה ששודר במהלך האירוע
↑  ה-WWE מקיימים את אירוע הרויאל ראמבל הגדול ביותר והלהט"בים בערב הסעודית אינם מרוצים מכך
↑  ג'ון סינה מנצח את טריפל H
↑  אלוף ה-WWE במשקל קל סדריק אלכסנדר גובר על קאליסטו
↑  בריי וויאט ומאט הארדי מנצחים את סזארו ושיימוס וזוכים באליפות הזוגות של Raw
↑  ג'ף הארדי מנצח את ג'ינדר מהאל ושומר על תואר האליפות
↑  אלופי הזוגות של סמאקדאון הבלודג'ן בראדרס שומרים על חגורות האליפות נגד האוסוס
↑  סת' רולינס שומר על תואר האליפות בקרב סולם מרובע
↑  הקרב על אליפות ה-WWE בין AJ סטיילס לשינסקה נקאמורה נגמר בספירת חוץ כפולה
↑  אנדרטייקר גובר על רוסב בקרב ארון קבורה
↑  ברוק לסנר מנצח את רומן ריינס בקרב כלוב ושומר על האליפות האוניברסלית
↑  ברון סטרומן זוכה בקרב הרויאל ראמבל הגדול ביותר
↑  כל הסטטיסטיקות על קרב הרויאל ראמבל הגדול ביותר
קתי גריפין

| --- | --- |

 לידה:  4 בנובמבר 1960 (בת 64) שיקגו, ארצות הברית 
 שם לידה:  Kathleen Mary Griffin 
 מדינה:  ארצות הברית ארצות הברית
 תקופת הפעילות:  מ-1965 
 מקום לימודים:  מכון לי סטרסברג לתיאטרון ולקולנוע  תיכון אוק פארק  טריטון קולג' 
 פרסים והוקרה:  פרס Vanguard (2009)  פרס אמי לבידור בפריים טיים 
 http://www.kathygriffin.com
 פרופיל ב-IMDb
 
גריפין, 2011
קתלין מארי "קתי" גריפין (באנגלית: Kathleen Mary "Kathy" Griffin; נולדה ב-4 בנובמבר 1960) היא קומיקאית ושחקנית אמריקאית.
ביוגרפיה

גריפין נולדה באוק פארק, אילינוי שבארצות הברית, למשפחה נוצרית-קתולית ממוצא אירי. לאחר שסיימה את לימודיה, עברה ללוס אנג'לס, שם התחילה בקריירת מופעי סטנד-אפ ואף החלה להופיע בתפקידים קטנים בסרטי קולנוע ותוכניות טלוויזיה, ביניהן "הנסיך המדליק מבל אייר", "סיינפלד", "של מי השורה הזאת בכלל?" ו"המופע של דרו קארי". לבסוף זכתה בתפקיד קבוע בסדרה הקומית "סוף סוף סוזן".
בעונת 2003 היא זכתה בתוכנית ריאליטי "החפרפרת".
תוכנית המציאות בכיכובה, "שחקנית סוג ז'", זכתה בפרס אמי ב-2007 וב-2008.
גריפין היא גם מדבבת עבור סדרות אנימציה.
ב-2010 הוציאה אוטוביוגרפיה בשם "Official Book Club Selection".
בשנת 2015, בעקבות פטירתה של המנחה ג'ואן ריברס כשנה דאשתקד, הצטרפה לתוכנית האופנה השבועית של ערוץ E!, "משטרת האופנה", בה היא מעבירה ביקורות אופנה ועל אירועים מרכזיים בשטיח האדום. גריפין עזבה את התכנית בתום העונה.
במאי 2017 עוררה גריפין סערה מעוררת מחלוקת בהקשר לנשיא דונלד טראמפ, בו הצטלמה עם בובה בדמות ראשו הכרות. הדבר עורר סערה רחבה בארצות הברית ובכלי התקשורת, אף על פי התנצלותה מצדה של גריפין מספר פעמים. בעקבות השערורייה, הודיעה רשת CNN כי פיטרה את גריפין מתפקידה כמנחת טקס השנה החדשה של הרשת.
ב-2 באוגוסט 2021 עברה גריפין ניתוח, לאחר שאובחנה כחולה בסרטן הריאה. על-פי הודעתה המוקדמת של גריפין, בניתוח הוסרה מחצית ריאתה השמאלית.
בשנת 2022 הצטרפה לעונתה החמישית של הסדרה הקומית "משלחת חיפוש" בדמותה של ליקריץ.
הערות שוליים

↑  Evans, Greg (August 2, 2021). Kathy Griffin Reveals Lung Cancer Diagnosis, Surgery Planned. Deadline Hollywood. Retrieved August 2, 2021
↑  Evans, Greg (August 2, 2021). Kathy Griffin Out Of Surgery And “Resting” After Disclosing Lung Cancer Diagnosis – Update. Deadline Hollywood. Retrieved August 2, 2021
| --- | --- |
בקרת זהויות :  NLI: 987007413392505171  BNE: XX4855434  ISNI: 0000 0001 1507 246X  LCCN: no2002105952  MusicBrainz: 090d4dee-0248-4f09-987a-f9b78dd30e1f  NLK: KAC2020O2457  VIAF: 100950362   WorldCat (עם VIAF): 100950362 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
מרד האסירים בכלא שטה

בשעות הערב של 31 ביולי 1958 התרחש מרד אסירים בבית הסוהר שטה שבעמק חרוד. במרד, שדוכא תוך שעות אחדות, נמלטו מהכלא 66 אסירים, ונהרגו שני סוהרים (יוסף שבח ואלכסנדר יגר) ו-11 אסירים. זהו מרד האסירים הגדול והחמור ביותר שאירע בישראל, והביא לטלטלה עזה בשירות בתי הסוהר, שהובילה לפרישתם של מפקדים בכירים רבים, ובהם נציב בתי הסוהר צבי חרמון.
מרד האסירים

בכלא שטה שירתו 73 סוהרים, ש-44 מהם שימשו בתפקידי שמירה וביטחון. בכלא היו 190 אסירים, מרביתם מסתננים ערבים. בראש המרד עמד העיתונאי המצרי אחמד עותמאן, שהיה כלוא במעצר מנהלי למשך שנה.
המרד התחיל בשעה 18:10. אסירים בחצר הכלא הבעירו לפידים. כעשרה אסירים, ובראשם עותמאן, פרצו לחדר היומנאי ורצחו אותו, ובהמשך השתלטו על מחסן הנשק. המורדים ניתקו את הקשר הטלפוני והאלחוטי מהכלא, והראשון שהזעיק עזרה היה אסיר יהודי, יעקב מרחבי, שיצא מהכלא, עצר מכונית שעברה בכביש, נסע לתחנת המשטרה בבית שאן והודיע על המרד. על מעשהו זה זכה לחנינה ושוחרר מהכלא. אסיר יהודי נוסף, אליהו כהן, תקף את אחמד עותמאן, פצע אותו ולקח ממנו את המפתח לשער הכלא, ולאחר מכן רץ לקיבוץ בית השיטה להזעיק עזרה. גם אחד הסוהרים רץ לעין חרוד והזעיק עזרה ממשטרת עפולה.
כוח משטרה ראשון, ובו 17 שוטרים, הגיע לכלא בשעה 18:45. בהמשך הגיעו לדיכוי המרד עוד כוחות משטרה ומשמר הגבול. בשעה 20:45 הגיע סגן מפקד מחוז הצפון, דוד עופר, שקיבל את הפיקוד על כל הכוחות במקום. הכוחות נכנסו לכלא ועד שעה 21:30 השתלטו על האסירים שנותרו בו.
108 מהאסירים נשארו בכלא ולא נפגעו. 11 אסירים נהרגו בדיכוי המרד וחמישה נפצעו. 66 אסירים נמלטו, ובבדיקה שנעשתה בסיום המרד התברר שחסרים שני מקלעי ברן, 13 רובים אנגליים, 5 אקדחים, תת מקלע אחד ו-1,800 כדורים.
מאות שוטרים החלו בסריקות נרחבות אחרי האסירים הנמלטים. בסריקות התגלו אחדים מהבורחים. הסריקות נפסקו לאחר ימים מעטים לנוכח ההערכה שמרבית הבורחים חצו את הגבול לירדן.
עשרה מהבורחים שנלכדו נדונו לחמש שנות מאסר כל אחד. אחמד עותמאן נדון לשש שנות מאסר.
חקירת האירוע

בעקבות המרד מינתה הממשלה ועדת חקירה, שבראשה עמד שופט בית המשפט המחוזי בחיפה, ד"ר משה עציוני, וחבריה היו חברי הכנסת יצחק בן-אהרן ויעקב קליבנוב. הוועדה הגישה את המלצותיה ב-27 באוגוסט 1958, ולפיהן הסוהרים לא ידעו להשתמש בנשק ולא הוכשרו כראוי לתפקידם, והפיקוח על האסירים בבית הסוהר היה מרושל. ברמה האישית קבעה הוועדה שמפקד בית הסוהר שטה, שלום שווילי, וסגנו, שמעון קובאני, אינם ראויים לשמש בתפקידם; סגן נציב בתי הסוהר אליעזר דשא לא עשה את המוטל עליו, ונציב בתי הסוהר ד"ר צבי חרמון לא עמד באחריות הכללית המוטלת עליו, מה שגרם לו לפרוש מתפקידו לאחר חקירת אירוע המרד. מסקנות אישיות ניתנו גם לגבי חמישה סוהרים. הוועדה קבעה ששר המשטרה, בכור-שלום שטרית אינו אחראי למחדל, לאחר שהתריע פעמים אחדות באוזני נציב בתי הסוהר על המצב הירוד מבחינה ביטחונית בבתי הסוהר. הוועדה המליצה לשקול את הפרדת האסירים המהווים סכנה ביטחונית מיוחדת וריכוזם בבית סוהר מיוחד שיעמוד תחת רשות מיוחדת.
על הגורמים למרד כתבה הוועדה: "המצב הביטחוני כפי שעמד לנגד עיני האסירים בשטה לא היה פתיון גדול הימנו, לתכנון בריחה. אפשר לומר שהבריחה היא תוצאה בלתי נמנעת מן המצב של חוסר-הקפדה על עקרונות ביטחוניים אלמנטריים ששרר בכלא שטה, ואין לתאר זלזול גדול יותר לענייני שמירה והתרשלות גסה יותר במלוי תפקיד כפי שאלה נתקפלו כאחד בבית הסוהר שטה".
עם פרסום הדו"ח אליעזר דשא התפטר מתפקידו, והסוהרים שהוזכרו בדו"ח פוטרו. באוקטובר 1958, נציב בתי הסוהר, צבי חרמון הועבר לתפקיד המנהל המדעי של המרכז למיון, הסתכלות ומחקר של בתי הסוהר, וכן ליועץ למשרד המשטרה לענייני טיפול בעבריין ושיקומו, ללא שינוי בדרגתו.
שני הסוהרים שנהרגו במרד האסירים בכלא שטה: 
סמל יוסף שבח מרמת גן, ורב סוהר אלכסנדר ייגר מחולון. שני חללי המרד הובאו לקבורה בטקס צבאי מלא בבית הקברות הצבאי קריית שאול, והם קבורים זה ליד זה.
יוסף שבח נולד במצריים ב-1927. עלה לישראל בשנת 1949, התגייס בינואר 1951 לשירות בתי הסוהר, והתגורר ברמת גן.
אלכסנדר יגר נולד בצ'כיה ב-1923. עלה לארץ ב-1947, התגייס בספטמבר 1949 לשירות בתי הסוהר. הותיר אחריו את רעייתו פנינה ושני ילדים צבי ורות.
הערות שוליים

1 2  הדקות הגורליות, דבר, 8 באוגוסט 1958
↑  אורי דן, "אין לנו מה להפסיד" קראו האסירים המתמרדים, מעריב, 1 באוגוסט 1958
↑  מרחבי שוחרר הבוקר מהכלא, מעריב, 23 בספטמבר 1958;
יוסף שביט, גיבור כלא שאטה י. מרחבי שוב אזרח חפשי, דבר, 25 בספטמבר 1958
↑  אורי דן, מאות שוטרים ומטוסים פתחו במצוד על 64 האסירים המזויינים שנמלטו, מעריב, 1 באוגוסט 1958
↑  רוב הבורחים מכלא שטה נמלטו לירדן, הצופה, 3 באוגוסט 1958
↑  10 מבורחי כלא שאטה נדונו ל-5 שנות מאסר, קול העם, 19 ביולי 1959
↑  אחמד עותמן נידון ל-6 שנות מאסר, קול העם, 30 ביוני 1960
↑  מונתה ועדת שטה בהרכב שופט ושני חברי כנסת, הארץ, 7 באוגוסט 1958
↑  דו"ח שטה מאשים: הזנחה ורשלנות בכלא, מעריב, 27 באוגוסט 1958
↑  דו"ח שטה: הבריחה - תוצאת בטחון רופף; יש להדיח את שוילי וקובאני מתפקידם, הארץ, 28 באוגוסט 1958, המשך
↑  סגן נציב בתי־הסוהר מתפטר, מעריב, 28 באוגוסט 1958, המשך;
שלמה נקדימון, דשא התפטר; ביחס לד"ר חרמון -"העתיד לא ברור", חרות, 29 באוגוסט 1958
↑  ד"ר חרמון נתמנה יועץ לטיפול בעבריין, הצופה, 15 באוקטובר 1958
נתן זוסמן

זוסמן בהרצאה ביולי 2012
נתן זוּסמן (נולד ב-7 בדצמבר 1959) הוא כלכלן ישראלי, פרופסור לכלכלה במכון ללימודים מתקדמים בז'נבה (אנ').
ביוגרפיה

נתן זוסמן נולד ב-1959, לצבי זוסמן, עובד מחלקת המחקר של בנק ישראל שלימים עמד בראש המחלקה ולאחר מכן היה פרופסור לכלכלה באוניברסיטת תל אביב. נתן זוסמן שירת בחיל הים. בשנת 1984 קיבל תואר ראשון בכלכלה מהאוניברסיטה העברית ובשנת 1986 קיבל שם תואר שני בכלכלה. במקביל ללימודיו עבד בחטיבת המחקר של בנק ישראל. בשנת 1990 קיבל תואר דוקטור בכלכלה מאוניברסיטת קליפורניה בברקלי, על עבודה שכותרתה: "Mints and Debasements: Monetary Policy in France During the Second Phase of the Hundred Years War, 1400-1425".
בשנים 1991–1995 נמנה עם סגל המחלקה לכלכלה של אוניברסיטת מערב אונטריו בקנדה. בשנת 1993 הצטרף לסגל המחלקה לכלכלה באוניברסיטה העברית, במסגרת מלגת אלון. בשנת 1998 ייסד, עם פרופ' אבנר דה-שליט ופרופ' דניאל אטאס, את התוכנית המשולבת: פילוסופיה, כלכלה ומדע המדינה. בשנים 2000–2003 כיהן כראש המחלקה. בשנת 2004 מונה לפרופסור חבר. בנוסף פעל כחוקר בתוכנית הכלכלה של מכון ון ליר בירושלים ושימש יו"ר ועדת ההשקעה של קרן ההשתלמות קה"ל. התמחה במדיניות מוניטרית, שוק ההון והיסטוריה מאקרו-כלכלית.
בשנת 2006 יצא לאור הספר "Globalization and Emerging Markets in the Nineteenth Century: Sovereign Debt and Institutions in the Golden Era of Globalization", אותו כתב עם פאולו מאורו וישי יפה.
בשנים 1996–2000 והחל משנת 2003 היה יועץ בבנק ישראל. באוקטובר 2011 מונה למנהל חטיבת המחקר של בנק ישראל. בשנת 2013 מונה כחבר בוועדה המוניטרית, תפקידים אותם מילא עד ספטמבר 2017.
בשנת 2012, עם היווסדה של "האגודה הישראלית להיסטוריה כלכלית", התמנה לתפקיד נשיא האגודה, וכיהן בתפקיד עד 2019.
זוסמן נשוי בשנית ואב לשניים.
הערות שוליים

↑  אודותינו האגודה הישראלית להיסטוריה כלכלית
| --- | --- |
בקרת זהויות :  NLI: 987007310914205171  LCCN: no95047490  LNB: 000191994  VIAF: 60157000   WorldCat (עם VIAF): 60157000
Break the Ice

Break the Ice (בעברית: לשבור את הקרח) הוא הסינגל השלישי של זמרת הפופ האמריקאית בריטני ספירס, מתוך אלבומה Blackout. השיר נכתב על ידי נייט הילס, ג'יימס וושינגטון, קרי הילסון ומרסלה ארסיה.
הקליפ הוא אנימציה יפנית, אנימה. הקליפ עצמו הוא שחזור לקליפ Toxic.
וידאו קליפ

בשל מצבה האישי של בריטני באותה עת, לא צולם קליפ לשיר וזהו הקליפ הראשון של ספירס שמציג אנימציה בסגנון אנימה, אשר בוים על ידי רוברט הולס. בקליפ, ספירס המצוירת נראית בדרכה לנקום בגבר וכמו כן להרוס בניין של אנשי-צמרת שמנסים להשתלט עליה, שנקרא Victory, בו שוכן אותו גבר וכמו כן פס-ייצור של אלפי כפילות שלה במבחנות. בתום הקליפ, ספירס מצליחה לממש את משימה ואכן להשמיד את "כוחות הרשע". רבים ממעריציה פירשו את הכתובית בסוף הקליפ שאומרת "המשך יבוא..." לכך שיהיה המשך לעלילה ובכלל, המשך לקריירה של ספירס. הקליפ שלמעשה מלא ברמזים שתולים ובעלילה שניתן לפרשה במספר דרכים, נחשב כקליפ המשך ללהיט שלה "Toxic", מהאלבום In the Zone. ואכן, קליפ-הקאמבק שלה, "Womanizer", המשיך את הקו הסגנוני של "Toxic" ו-"Break The Ice".
מיקומי שיא

השיר הגיע למקום ה-43 במצעד הבילבורד האמריקאי ולמקום ה-15 במצעד הבריטי שם הוא הסינגל הכי פחות מצליח של ספירס. בישראל הגיע השיר למקום הראשון במצעד של רדיוס 100 FM.
ספירס, בדמותה המצוירת
ייהרג ואל יעבור

ייהרג ובל יעבור הוא דין הנאמר בעניינן של מצוות העומדות על פי ההלכה מעל פיקוח נפש. ככלל, דין זה נאמר לגבי שלוש מצוות לא תעשה, שהן: לא תרצח, איסור עריות ואיסור עבודה זרה. משמעות ההוראה היא שגם אם הימנעות ממעבר על אחת ממצוות אלו מסכנת את חייו של היהודי, או שקיים סיכוי שהיא תביא בוודאות למותו – עליו למסור עצמו להריגה ולא לעבור עליהן. במצבים מיוחדים כלל זה תקף גם בעבירות אחרות.
שלוש העבירות החמורות > שפיכות דמים

האיסור על רציחה הוא בגדר ייהרג ואל יעבור. בנוגע לאיסור זה, כלל "ייהרג ואל יעבור" בו נלמד מסברה: דמך אינו אדום ('סומק' בלשון הגמרא) מדם חברך, ואין עדיפות לחייך על חיי הזולת. לכן אם אומרים לאדם רְצַח או תֵּרָצַח, אסור לו לרצוח.
עם זאת, אם כופים על אדם להשליך אותו על תינוק במטרה שהתינוק יימעך וימות, אין מחויב האדם למסור את נפשו כדי שלא יהרגו את התינוק על ידי גופו, מכיוון שהנימוק האוסר על האדם להרוג גם אם הדבר כרוך במותו, הוא "מאי חזית דדמא דידך סמיק טפי", כלומר – אין דמו חשוב יותר משל השני, ולכן אין לו זכות להרוג את השני כדי למנוע את הריגתו הוא. לפי סיבה זו, אין על האדם למסור את נפשו כדי שלא יהרגו תינוק על ידו, מכיוון שגם כאן עומד השיקול האומר שדמו של התינוק אינו סמוק יותר מדמו הוא, ואין עליו להכריע בין השנים, אלא עליו לשבת ולמנוע עצמו מלעשות מעשה, ואם זרקו אותו על התינוק, אין דמו של התינוק סמוק מדמו הוא.
רבי חיים סולובייצ'יק מסביר כי גם ללא נימוק זה לא היה על האדם להיהרג כדי שלא יהרגו את התינוק על ידי גופו, מכיוון שכאשר משליכים את האדם על התינוק אין האדם נחשב לרוצח כלל, והוא רק כאבן וכעץ ביד מי שמשליך אותו שהוא הרוצח. רבי חיים מסביר, כי אכן באופן זה אין צריך להיתר של "מאי חזית", והיתר זה נחוץ, לו יצויר שהוא היה נחשב לרוצח על ידי השלכתו על התינוק, שגם אז לא היה צריך למסור את נפשו, מכיוון שהכלל של "מאי חזית" אומר שאין עליו להכריע כלל בין דמו לבין דם השני, וישב ולא יעשה מעשה.
שלוש העבירות החמורות > גילוי עריות

איסורי גילוי עריות מהתורה, שעונשם כרת או מיתת בית דין, כמו עם אשת איש או משכב זכר, הם בגדר ייהרג ואל יעבור.
בנוסף, יחסים של יהודי עם גויה נכלל ב"ייהרג ואל יעבור", ויש מי שאומר שמשום שזהו מהאיסורים החמורים בדרגה של כרת – מאחר שאם המעשה נעשה בפרהסיה, כאשר הדבר ידוע לכל, האיסור הוא כרת, על כן גם אם המעשה נעשה בצנעה, הדין הוא ייהרג ואל יעבור. הטעם לחומרת העניין מובא ברמב"ן מפני שבן של גויה נחשב לגוי ומתייחס אחריה, והוא מוליד בן לעבודה זרה.
לעומת זאת, יחסים של גוי עם יהודייה אינו באיסור כרת אלא באיסור לאו של "לא תתחתן בם" – אם זה בדרך של נישואין, ואם מדובר ביחסים שלא בדרך נישואין אז האיסור הוא איסור מדאורייתא, אך אינו בכלל 'ייהרג ואל יעבור', מכיוון שהאישה אינה עושה מעשה אלא היא כקרקע שאינה עושה כל מעשה, והגוי הוא עושה את המעשה האסור, ולכן כאשר היא אינה מבצעת כל מעשה של התקרבות מצידה, אין חיוב ליהרג אם זה נעשה באונס.
שלוש העבירות החמורות > גילוי עריות > אביזריהו של גילוי עריות

בתלמוד הבבלי מובא מעשה:
אמר רב יהודה אמר רב: מעשה באדם אחד שנתן עיניו באישה אחת, והעלה לבו טינא. ובאו ושאלו לרופאים, ואמרו: אין לו תקנה עד שתבעל. אמרו חכמים: ימות, ואל תבעל לו. תעמוד לפניו ערומה? – ימות ואל תעמוד לפניו ערומה. תספר עמו מאחורי הגדר? – ימות ולא תספר עמו מאחורי הגדר. פליגי בה רבי יעקב בר אידי ורבי שמואל בר נחמני. חד אמר: אשת איש הייתה, וחד אמר: פנויה הייתה. בשלמא למאן דאמר אשת איש הייתה – שפיר. אלא למאן דאמר פנויה הייתה מאי כולי האי? – רב פפא אמר: משום פגם משפחה. רב אחא בריה דרב איקא אמר: כדי שלא יהו בנות ישראל פרוצות בעריות
לדעת הר"ן ועוד ראשונים ואחרונים רבים, המעשים הללו (עמידה לפניו ערומה ודיבור עימה מאחורי גדר) כלולים באיסור לא תעשה "לא תקרבו לגלות ערוה", ואיסור זה נחשב לאביזריהו (האביזרים הנלווים) של גילוי עריות, ולכן דינו שימות ואל יעבור. לדעת הרמב"ם ועוד ראשונים, פעולות של תאווה הקשורות והמעוררות ליחסי אישות, כמו חיבוק ונישוק – אסורות גם כן מדאורייתא באיסור "לא תקרבו", ולכן אף בהן הדין הוא שייהרג ולא יעבור כדין אביזריהו של גילוי עריות. מאידך, יש אומרים שהאיסור לדבר עימה מאחורי גדר הוא מדברי חכמים, והוכיחו מכך שגם איסור מדברי חכמים שמסתעף מאיסור התורה של "לא תקרבו", בכלל דין ייהרג ואל יעבור. לדעה אחרת, אין להשליך מאותו מעשה על מקרים אחרים, משום ששם אותו אדם גרם לעצמו לחלות, כיוון שנתן עיניו באותה אישה, או משום ששם רפואתו היא מעצם ההנאה מהערווה, אך במקרים שכופים על האדם לעבור על "לא תקרבו" או שיהרגו אותו – יעבור ואל ייהרג.
במקרים של חוסר צניעות, שהאיסור הוא רק מצד הרהור, לא נאמר הדין של ייהרג ואל יעבור.
שלוש העבירות החמורות > עבודה זרה

האיסור על עבודת אלילים הוא בגדר ייהרג ואל יעבור. אדם חייב למסור את נפשו ולמות על קידוש השם, כדי שלא לעבור על איסור זה. במהלך ההיסטוריה יהודים רבים, במיוחד בספרד בשעת השמד והאינקוויזיציה, וכן אירופה, הקריבו את נפשם ולא הסכימו להמיר את דתם, גם כשמדובר היה באנשים פשוטים מאוד ואף כאלו שלא שמרו על המצוות עד אז, ולמרות שסבלו עינויים קשים.
המקור שאיסור עבודה זרה הוא בכלל "ייהרג ואל יעבור" הוא מהפסוק: ”ואהבת את ה' אלהיך בכל לבבך ובכל נפשך ובכל מאדך”. ודרשו חז"ל: בכל נפשך – אפילו יטלו את נפשך. בתלמוד יש דעה מצמצמת של רבי ישמעאל שסובר שרק עבודה זרה שנעשית בפרהסיה היא בבחינת ייהרג ולא יעבור.
שלוש מצוות אלו נמצאות בעשרת הדיברות, והתלמוד במסכת סנהדרין לומד שאין לעבור עליהן בכל מקרה. הן גם נכללות בשבע מצוות בני נח, כלומר כל בני האדם מצווים על קיומן.